


	המאפיין
	הערות לניקוד

	4.4 חומרים ממקור אחראי 
בתוקף עד: 31.07.2026
	4.5 נק' – ניקוד מרבי. 
הניקוד יחליף את הניקוד במאפיין 4.4 הקיים. 
אם מצטבר ניקוד נוסף מעבר לניקוד המרבי המתאפשר במאפיין הקיים, יילקח הניקוד הנוסף ממאפיין 9.1 בפרק החדשנות.


מטרה
לעודד בחירת חומרים ומוצרים מיצרנים אשר מנהלים ומפחיתים את ההשפעות הסביבתיות של פעילות המפעל, לרבות טביעת הרגל הפחמנית ולעודד אחריות יצרן מורחבת.
	 
	קריטריונים להערכה
	ניקוד

	1. 
	מערכת ניהול סביבתי וחברתי
יוכח כי נעשה שימוש בשטח הנבדק או בפרויקט בחומרי בנייה ובמוצרי בנייה מיצרנים בעלי מערכת ניהול סביבתי מאושרת על ידי גוף שלישי העומד בדרישות התקן הישראלי ת"י 14001.
וגם – 
יוכח כי נעשה שימוש בשטח הנבדק או בפרויקט בחומרי בנייה ובמוצרי בנייה מיצרנים בעלי מערכת ניהול אחריות חברתית מאושרת על ידי גוף שלישי העומד בדרישות התקן הישראלי ת"י 10000 או בדרישות SA 800 או בדרישות AA100 או בדרישות מדד "מעלה" בדירוג זהב לכל הפחות או בדרישות EcoVadis בדרגת Bronze לכל הפחות.
הניקוד יתקבל לפי מספר היצרנים שסיפקו מוצרים או חומרים המשולבים במבנה לפי המדרג הזה:
	

	
	· 1 עד 4 יצרנים
	0.5

	
	· 5 יצרנים ומעלה
	1

	2. 
	יוכח כי נעשה שימוש בשטח הנבדק או בפרויקט בחומרי בנייה ובמוצרי בנייה מיצרנים אשר מודדים ומפחיתים באופן שיטתי מבוסס מדע את טביעת הרגל הפחמנית ואשר הציבו יעד של איפוס פחמן נטו עד לשנת 2050.
וגם –
היצרנים רשומים במנגנון "שעת האפס" של המשרד להגנת הסביבה או של הארגון הבין-לאומי SBTi או שווה ערך המאושר על ידי המשרד להגנת הסביבה. 
הניקוד יתקבל לחומרים ולמוצרים הסופיים העומדים בדרישות מעלה, בשקלול הפרמטרים האלה כמפורט בהערות מאפיין זה:
· מספר יצרנים
· שלב התקדמות במנגנון הדיווח 
· חומר עיקרי אל מול חומר לא עיקרי
הניקוד יתקבל לפי השיטה החישובית המפורטת בהערות מאפיין זה, לפי כמות המוצרים או החומרים המשולבים במבנה לפי המדרג הזה:
	

	
	· 1 עד 4 מוצרים
	0.5

	
	· 5 עד 9 מוצרים
	1

	
	· 10 עד 14 חומרים
	1.5

	
	· 15 מוצרים ומעלה
	2

	3. 
	אחריות יצרן מורחבת למוצרים
יוכח כי נעשה שימוש בשטח הנבדק או בפרויקט בחומרי בנייה ובמוצרי בנייה שמתקיים בעבורם מנגנון של אחריות יצרן מורחבת ויש בעבורם הצהרת יצרן העומד בכללי ISO 14021 כגון
· שירות איסוף או טיפול של המוצר הנוגע לסוף חייו 
· שירות החזרת עודפים של המוצר למתקני היצרן
· איסוף ישיר של אריזות חזרה ליצרן
· ניהול פסולת החברה והפיכתה למשאב בעבור יצרן אחר מעבר לדרישות כל דין.
הניקוד יתקבל לפי כמות המוצרים או החומרים שמתקיים בעבורם מנגנון של אחריות יצרן מורחבת המיושמים בפרויקט לפי המדרג הזה:
	

	
	· 1 עד 4 מוצרים או חומרים
	0.5

	
	· 5 מוצרים או חומרים ומעלה
	1

	
	אם המוצרים או החומרים המוגשים לעיל מארבעה יצרנים שונים – יתקבל ניקוד נוסף.
	0.5


 


	שיפוץ

	אין דרישות נוספות.


 
	גרעין ומעטפת

	אין דרישות נוספות.

	ראיות נדרשות

	שלב מקדמי – בקשה להיתר

	הצהרת יזם או מתכנן המפרטים את ההנחיה לעמידה בדרישת המאפיין




	שלב א – תכנון הבניין
	שלב ב – התאמה בין הביצוע לתכנון

	מערכת ניהול סביבתי
· רשימה או/וגם כתב כמויות או/וגם מפרט טכני לקבלן המפרטים את ההנחיה לעמידה בדרישת הסעיף
מפעל דל פחמן
· רשימה או/וגם כתב כמויות או/וגם מפרט טכני לקבלן המפרטים את ההנחיה לעמידה בדרישת הסעיף
אחריות יצרן מורחבת
רשימה או/וגם כתב כמויות או/וגם מפרט טכני לקבלן המפרטים את ההנחיה לעמידה בדרישת הסעיף 
	מערכת ניהול סביבתי
· רשימת החברות היצרניות שסיפקו מוצרים לפרויקט או לשטח נבדק בעל תו סביבתי 14001 
· תעודות בתוקף של החברות היצרניות המוכיחה עמידה בת"י 14001
· קבלות רכישה או/וגם עדות מצולמת ליישום מוצרי הספקים בפרויקט או בשטח הנבדק
מפעל דל פחמן
· רשימת החברות היצרניות שסיפקו מוצרים לפרויקט או לשטח נבדק הרשומים למנגנון "שעת האפס" או SBTi
· הוכחה לרישום החברה היצרנית באתר מנגנון "שעת האפס" או SBTi
· קבלת רכישה או/וגם עדות מצולמת ליישום מוצרי הספקים בפרויקט או בשטח הנבדק
אחריות יצרן מורחבת
· רשימת המוצרים והחברות היצרניות בעלי אישור EPR
· אישור EPR הצהרת יצרן עצמית על פי הכללים המותווים ב-ISO 14021 או/וגם בהסמכה של גוף שלישי 
· קבלת רכישה או/וגם עדות מצולמת ליישום מוצרי הספקים בפרויקט או בשטח הנבדק


 


	

	הערות
השיטה החישובית למוצרים ממפעלים דלי פחמן:
הניקוד יתקבל לפי כמות החומרים והמוצרים העומדים בדרישות המינימליות המפורטות בסעיף 2 של מאפיין זה, בשקלול הפרמטרים הנוספים המפורטים מטה. כל מוצר בנייה מוערך על בסיס שקלול הפרמטרים הנוספים, וכתוצאה מקבל ערך כמותי שונה. 
להלן הפרמטרים על בסיסם כל חומר או מוצר מקבל ערך כמותי שונה:  
· מספר היצרנים – תינתן תוספת ערך כמותי לפי המדרג הזה:
· שילוב חומרים או מוצרים מיצרן אחד ועד שלושה יצרנים שונים – לא יקבל תוספת, ומשקלו היחסי ייחשב שווה ערך לחומר אחד. 
· שילוב חומרים מארבעה יצרנים שונים ומעלה – יקבל תוספת ערך של חומר אחד. 
· שלב התקדמות במנגנון הדיווח – מוצר יקבל ערך כמותי גבוה יותר לפי המדרג הזה:
· שנת בסיס – חברה שהשלימה אימות צד ג' לשנת הבסיס למכלולים 1 ו-2 – לא תקבל תוספת, משקלה היחסי ייחשב שווה ערך לחומר אחד. 
· שנת יעד – חברה שהשלימה אימות צד ג' למצאי שנת היעד (כל שנת יעד ביניים) ושהשיגה הפחתה על פי היעדים לשנת היעד – תיחשב שוות ערך ל-1.5 חומרים. 
· חומר או מוצר עיקרי לפי הגדרתו בפרק 4  – יקבל ערך כמותי גבוה יותר לפי המדרג הזה:
· חומר או מוצר שאינו עיקרי – לא יקבל תוספת, משקלו היחסי ייחשב שווה ערך לחומר אחד. 
·  חומר או מוצר עיקרי – ייחשב שווה ערך ל-1.5 חומרים. 

הערות לשיטה החישובית:
אף שמוצר יעמוד בפרמטרים שונים מעלה, הוא יוערך לכל היותר כשווה ערך כמותי של שני מוצרים.

	
תקנים רלוונטיים:
ת"י 14001 – מערכות ניהול סביבתי: דרישות והנחיות לשימוש
מנגנון "שעת האפס" המשרד להגנת הסביבה
תשתית מקצועית ישראלית לקביעת יעדים להפחתת פליטות גזי חממה של המשרד להגנת הסביבה. רשימת החברות הרשומות במנגנון
מנגנון SBTi
יוזמה בין-לאומית המסייעת לחברות להגדיר יעדי הפחתת פליטות מבוססים על מדעי האקלים ועל הסכם פריז. רשימת החברות הרשומות במנגנון
אחריות יצרן מורחבת Extended Producer Responsibility 
משמעהּ הרחבת אחריותם של היצרנים והמשווקים על ידי הפנמת נזקים מאוחרים הנובעים מהשימוש במוצריהם (וזאת להבדיל מנזקים סביבתיים הנובעים מהפעילות היצרנית במישרין).
מנגנון EPR ייחשב כפרקטיקה מערכתית ותפעולית שהיצרן או המשווק מקיים (מעבר לדרישות כל דין), בעבור חומרים ומוצרים המיושמים בפרויקט (לא כולל הטיפול באריזות המוצר).
כגון
· שירות איסוף או טיפול של המוצר הנוגע לסוף חייו – יש להראות שהשטח הנבדק או הפרויקט רכשו מוצר מיצרן המפעיל מנגנון לאיסוף ולמחזור של אותו מוצר בסוף חייו. (אין חובה ששירות האיסוף יתקיים מהשטח הנבדק עצמו.) לדוגמה, פרויקט שרכש והתקין מזגנים מיצרן בעל מנגנון איסוף מזגנים, יהיה מחזור המזגנים בסוף חייהם מאתרים אחרים ומהשטח הנבדק או מהפרויקט עצמו. 
· שירות החזרת עודפים של המוצר למתקני היצרן – יש להראות שהשטח הנבדק או הפרויקט רכשו מוצר מיצרן המפעיל מנגנון לשירותי החזרת עודפים. (אין חובה ששירות האיסוף יתקיים מהשטח הנבדק עצמו.) לדוגמה, פרויקט שרכש בלוקי בנייה מיצרן בעל מנגנון איסוף חומרים ומוצרים עודפים בפרויקטים. 
· איסוף ישיר של אריזות חזרה ליצרן לצורך שימוש חוזר – יש להראות שהשטח הנבדק או הפרויקט רכשו מוצר מיצרן המפעיל מנגנון לשירותי החזרת אריזות המוצר או חלקים ממנו.
לדוגמה, פרויקט שרכש אבקות או צבע מיצרן המפעיל שירותי איסוף של פלטות עץ ודליים ריקים חזרה ליצרן. (חובה ששירות האיסוף יתקיים מהשטח הנבדק.)
· ניהול פסולת המפעל והפיכתה למשאב בעבור יצרן אחר – יש להראות שהשטח הנבדק או הפרויקט רכשו מוצר מיצרן המשתתף במיזם "סימביוזה תעשייתית" של משרד הכלכלה והמשרד להגנת הסביבה ובעל "תעודה עסקה" או שוות ערך. לדוגמה, יצרן חלונות שמוכר פחת שלו כחומר גלם ליצרן דלתות. 
· אחר – מעבר לדרישות חוקי אחריות יצרן מורחב. 
חוקי אחריות יצרן מורחבת 
· חוק הפיקדון על מכלי משקה, התשנ"ט-1999 
· החוק לסילוק ולמחזור צמיגים, התשס"ז-2007
· החוק להסדרת הטיפול באריזות, התשע"א-2011 – מטרותיו צמצום ההשפעה השלילית על הסביבה שמקורה באריזות מוצרי צריכה וחומרי גלם, צמצום כמות הפסולת הנוצרת מאריזות, מניעת הטמנתה ועידוד שימוש חוזר באריזות.
· החוק לטיפול סביבתי בציוד חשמלי ואלקטרוני ובסוללות, התשע"ב-2012 – מטרותיו קביעת הסדרים לעניין טיפול סביבתי בפסולת ציוד אלקטרוני בסוללות ובמצברים (לרבות גופי תאורה, מזגנים, דודי חימום מים וכו'), עידוד שימוש חוזר בציוד, צמצום כמות הפסולת הנוצרת מציוד זה ומניעת הטמנתה, הקטנת ההשפעות הסביבתיות והבריאותיות השליליות של ציוד חשמלי, אלקטרוני, סוללות ומצברים ושל הפסולת הנוצרת מהם.
· החוק לצמצום השימוש בשקיות נשיאה חד-פעמיות, התשע"ו-2016

